कमाल यह है कि यहाँ की लाइब्रेरी में नई किताबों के दर्शन दुर्लभ है.. दिमागी कसरत के लिए कोई सहूलियत उपलब्ध नहीं है तो शायद प्रशासन ने सोचा कि शरीर ही बना दिया जाए क्योंकि कहीं पढ़ा था कि स्वस्थ शरीर में ही स्वस्थ मस्तिष्क निवास करता है… भाई लोगों ने इस कहावत को अपने अंदाज पर समझ लिया. वैसे भी कुलपति मेहरबान तो पत्रकार पहलवान… शायद यह सही भी था क्योंकि कई दफा ऐसी खबरें सामने आती रहीं हैं कि पत्रकार पिट कर आ गए तो जरुरी है, शायद अब ऐसी खबरें सामने आएँ कि पत्रकारों ने फलाँ भ्रष्ट नेता की जमकर पिटाई की. पत्रकारिता को नई दिशा देने वाले प्रबंधन का सार्वजनिक सम्मान निहायत ही जरूरी है.